DE  ERYSIPELATE 


H, 

' 

'  ' 


TENTAMEN  INAUGURALE 


DE 

ERYSIPELATE; 

QUOD, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRJD,  SS.  T.  P. 

ACADEMIAE  EDINBURGENJE  PRAEFECTI; 

NECNON 

AMPLISSIMI  SENATUS  ACADEMICI  CONSENSU, 
ET  NOBILISSIMAE  FACULTATIS  MEDICAE  DECRETO 

Pro  <£rai>u  Dottorfss, 

SUMMISQUE  IN  MEDICINA  HONORIBUS  AC  PRIVILEGIIS, 
RITE  ET  LEGITIME  CONSEQUENDIS  ; 

ERUDITORUM  EXAMINI  SUBJICIT 

HENRICUS  NEWENHAM, 

SOCIET.  REG.  MED.  EDIN.  SOCIUS. ' 


Calendis  Augusti,  liora  locoque  solitis. 


EDINBURGI  : 

EXCUDEBANT  JAC.  BALLANTYNE  ET  SOCII. 


MDCCCXXII. 


■ 


* 

f  •  * 1  f  *  ■ 


-  >  - 

'  # 

f,  };  ■-  .  •  a-0<  u: 


* 


•» 


PATRUO  SUO  CARISSIMO, 

THOMiE  NEWENHAM 

ARMIGERO, 

HASCE  STUDIORUM  PRIMITIAS 

ANIMI  IN  EUM  GRATI  PIIQUE 
PERTENUE  INDICIUM, 

D.  D.  D. 


AUCTOR. 


' 

* 

■  .  .  .  ‘  .  . 

.  . 

.d  .a  it£ 

.ii'  /  i  ;  /‘ 


VIRO  EXIMIO 


GULIELMO  P.  ALISON,  M.D. 

IN  ACADEM.  EDINBURG.  MEDICINyE  THEORET. 

PROFESSORI, 

COLLEGII  REGII  MED.,  EDIN.  SOCIO. 

SOCIET.  REG.  EDIN.  SOCIO. 

&C.  &C. 

HOCCE  TENTAMEN 

PEREXIGUUM  SED  SINCERUM  OBSERVANTIAE 

TESTIMONIUM  CONSECRAT 


AUCTOR 


> 

■'  t,i" v 

X- 

/ 

•  ■  '  .  • 

'•  . 


i  '■  •"  :  '  >■  -  -  -■  '  )  *  ..  . 


■ 


. 

-  -  \  ■  •  ;  ■  ' 

»■ 

. 


TENTAMEN  INAUGURALE 


DE 

ERYSIPELATE. 


AUCTORE,  HENRICO  NEWENHAM. 


Quum  Doctoris  Gradum  ab  hac  alma  Aca¬ 
demia  Edinburgena  petenti  de  re  aliqua  scribere 
necesse  sit,  pauca  de  Erysipelate  edere  institui, 
non  ea  spe,  ut  quidquam  novi  de  morbo  toties 
celeberrimis  medicis  tractato,  proferre  possim, 
sed  potius  ut  ipse  mente  melius  teneam,  quse- 
cunque  memoria  dignissima  sunt,  de  morbo,  cu¬ 
jus  videndi  oculis  multae  in  bac  urbe  occasiones 
nuper  fuerunt ;  quando  solito  longe  frequentius 
inter  populum  incideret.  Attentionem  autem 
medicorum,  ob  multa,  morbus  sibi  vindicat :  plu- 

rimas  induit  formas,  et  alia  curatione  in  aliis 
opus  est  nec  de  ullius  morbi  curatione  idonea 
magisquam  de  hujus  apud  medicos  ambigitur. 

Nemo  igitur,  qui  non  tempus  et  diligentiam 
ad  morbum  cognoscendum  adhibebit,  illum  com¬ 
mode  tractare  sub  quavis  ejus  forma,  multo  mi¬ 
nus  singulis  ejusdem  exemplis  inter  se  diversis 
remedia  accommodare  sciet. 

In  animo  autem  est  primum  de  morbi  historia 
dicere,  deinde  de  ordine  divisionibusque  Nosolo- 
gicis,  tum  de  Indiciorum  Ratione  deque  Causis, 
postea  de  Prognosi,  postremo  de  Medendi  ratione 
et  opinionibus  quae  circa  hanc  rem  prolatae  sunt. 


DE  MORBI  HISTORIA. 

Erysipelas  nunc  subito  invadit,  nunc  non  nisi, 
praegressa  febre  duarum  vel  trium  dierum  ;  alias 
alio  tempore  corporis  partes  occupat ;  interdum* 
hic  morbus  solus  urget,  interdum  alios  morbos 
comitatur ;  multos  homines  eadem  tempestate 
saepissime  aggreditur,  adeo  ut  a  quibusdam  con- 

tagiosus  habeatur.  Aliquando  in  febribus  inei-s 
dit  et  saepius  in  iis  quas  formam  synochae  indu¬ 
unt.  Et  in  his,  si  pulsus  jam  infirmiores  evase¬ 
runt,  accedente  Erysipelate,  pleniores  duriores- 
que  sese  praestant.  At  si  Typho  graviori  Erysi¬ 
pelas  se  comitem  junxit,  (quod  rarius  in  nostris 
regionibus  conspicitur,)  febris  magis  pestifera 
redditur,  quae  nonnunquam  more  pestis  inter 
populum  vulgatur.*  Hydrope  interdum,  nunc 
Ictero,  implicitos  Erysipelas  occupat.  Vulnera 
saepe  comitatur,  ea  imprimis  in  quibus  caput  lae¬ 
sum  aut  ossa  fracta  sunt.  Simul  cum  apostema¬ 
tis  magnis  atque  ulceribus,  quae  Carcinoma  ex¬ 
citaverit,  corpora  saepe  infestat.  Denique  ubi 
vermes  in  intestinis  hospitant,  et  ubi  venena  in 
corpus  recepta  sunt,  hoc  malum  aliquando  con¬ 
spicitur. 

Morbus  vulgatior  in  senibus  est,  raro  aliquem, 
priusquam  pubes  venit,  invadit ;  hominem,  quem 
ante  exercuit,  saepe  aliquoties  fatigat,  nec  de¬ 
sunt  argumenta  ex  quibus  malum  nonnunquam 


*  Vide  “  Wilson  Philip  on  Febrile  Diseases.” 

existere  haereditarium  credere  liceat,  certe  homi¬ 
nes  hujus  quam  illius  generis  frequentius  plec¬ 
tere  compertum  est. 

Erysipelatis  indicia  autem  plerumque  sunt 
tumor  in  aliqua  cutis  parte  diffusus,  inaequalis, 
urens,  colore  rubicundo,  qui  sub  premente  digito 
fere  evanescit  et  plerumque  in  flavedinem  cutis 
mutatur.  Pulsus  citi,  saepius  duri,  sanguinis 
missi  crusta  coriacea,  color  corporis  auctus  atque 
aliae  febris  synochae  notae.  Os  praeterea  aegro¬ 
tanti  amarum  est,  lingua  sordida  saepe  fla  va,  ven¬ 
triculi  dolor,  ructus,  nausea  urgent,  vomitu  at¬ 
que  dejectione  saepe  biliosis  homo  exercetur,  ca¬ 
put  ei  dolet ;  non  rite  mente  utitur,  vertigo*  et, 
si  morbus  faciem  occupavit,  delirium  et  coma 
saepe  adsunt. 

DE  MORBI  ORDINE  DIVISXONI- 
BUSQUE  NOSOLOGICIS. 

Magnae  apud  medicos  moventur  controversiae 
ad  quem  morborum  ordinem  Erysipelas  referre, 
et  in  quas  species  idem  dividere  oporteat. 

Cullenus  vir  in  arte  morbos  disponendi  cele¬ 
berrimus,  id  inflammationis  genus,  quod  in  Ery¬ 
sipelate  conspicitur,  erythema  nominari  cupit  et 
malo  hujusmodi  nomen  Erysipelas  imponere 
non  vult,  nisi  febris  duarum  vel  trium  dierum 
inflammationem  antecessit.  Et  quoties  malum, 
praegressa  febre,  incidit,  inter  exanthemata  re¬ 
censet.  Nihilosecius  pleri  que  Medici,  nullo  dis¬ 
crimine,  vocabulo  Erysipelate  utuntur,  et  cum 
inflammationem  per  se  et  eum  morbum,  cujus 
ea  inflammatio  tantummodo  pars  est,  significare 
volunt.  Et  Clarissimus  Willan,  hunc  morbum 
inter  cutis  vitia  in  Bullarum  ordine  posuit ; 
quod  minime  convenit,  quippe  malum  etsi  ali¬ 
quando  tantummodo  cutis  affectio,  saepius  in 
toto  corpore  consistit  et  omnino  quod  ad  pericu¬ 
lum  et  curandi  viam  attinet,  a  cutis  vitio  distat. 
Quanquam  autem  opinionibus  eorum,  qui  pu¬ 
tant  Cullenum  recte  de  hac  re  judicasse,  accedo ; 
vocabulum  tamen  Erysipelas  plerumque  in  hocce 
tentamine  pono  ea  significatione  qua  vulgo  in 
medicorum  libris  accipitur. 

Alii  de  Erysipelate  Phlegmonode,(Edematode, 
Gangraenoso,  Erratico  ;*  alii  de  Erysipelate  bili¬ 
oso  et  Phlegmonoideo  f  loquuntur  ;  alii  denique 
Erysipelas  in  speciem  Idiopathicam,  speciem 
Symptomaticam  et  speciem  Occasionalem  J  didu¬ 
cunt.  CEdema  et  Gangraena  non  secus  atque  alia 
vitia  procul  dubio  cum  Erysipelate  saepe  conjun¬ 
guntur.  At  si  liceret  tot  morbi  species,  quot  sunt 
vitia,  quae  eundem  comitantur,  constituere,  hae 
pene  innumerae  fierent ;  qua  dere  eos  sequor,  qui 
judicant  divisionem  morbi,  de  qua  primum  agi¬ 
tur,  inutilem  esse.  Divisionis,  quae  proxima  est, 
species  duae  vix  satis  inter  se  distingui  videntur. 
Tertia  divisio  haud  ita  multum  a  Culleni  dis- 
positione  differt,  quae  satis  commoda  et  morbi 
formis  consentanea  videtur. 

DE  INDICIORUM  RATIONE. 

Quum  non  licet  causam  morbum  continentem 
sive  morbi  rationem  attingere,  nihil  amplius  con- 


*  Vide  Willan. 


t  Vide  Desault. 


X  Vide  Bursieri. 

ceditur,  quod  ad  mali  intimam  naturam  pertinet, 
quam  de  Indiciorum  Ratione  paucis  disserere. 

A  rubore  et  tumore  partis  incipiam.  De  con¬ 
ditione  vasorum  per  partem  inflammatione  af¬ 
fectam  sanguinem  vellentium,  plurimae  opiniones 
subinde  prolatae  sunt,  nec  adhuc  plane  patet, 
quae  harum  proxima  vero  accedat.  In  senten¬ 
tiam  autem  eorum  ire  malo,  qui  putant  arterias 
partis  inflammatione  laborantis  justo  infirmiores 
esse  atque,  ex  sanguinis  motu  languidiore,  pleni¬ 
ores.  Si  huic  opinioni  igitur  assentimur.  Rubor 
et  Tumor  in  morbo,  de  quo  agitur,  sicut  in  aliis 
inflammationibus,  ex  vasis  sanguiferis  sanguine 
jefertis  oriuntur.*  Rubor  eo  evanescit,  affecta 
parte  pressa,  quod  vasa  tenuia  prope  corporis  su¬ 
perficiem  posita  facile  sic  comprimuntur  ut  san¬ 
guis  iis  expellatur.  De  aucto  partis  calore,  quo¬ 
niam  opiniones  de  caloris  animalis  origine  non 


*  Nihil  fusius  dixi  de  hac  inflammationis  ratione  quam 
ad  explicandam  ruboris  et  tumoris  causam  sufficiat.  De 
tota  ratione  de  qua  dictum  est.  Vide  “  Wilson  Philip  on 
Febrile  Diseases,”  in  tom.  II.  et  Thomson’s  Lectures  on 
Inflammation.” 

constant,  omnia  praetermittere  optimum  judico. 
De  causa  cordis  et  arteriarum  magnarum  ac¬ 
tionis  auctae,  nihil  compertum  adhuc  habemus, 
nisi  quod  corpus  ea  lege  regi  videtur,  ut,  quoties 
partis  inflammatio  vehemens  incidit,  genus  ner¬ 
vosum  ita  afficiatur,  ut  cordis  et  vasorum  mag¬ 
norum  citiores  moveat  contractiones.  Fieri  po¬ 
test  quidem,  ut  impeditus  sanguinis  transitus  per 
exigua  vasa  partis  inflammatae  aliquando  magna 
vasa  sanguifera  plus  sequo  impleat,  unde  eorum 
actio  nimia  excitari  potest.  Vix  dicere  opus  est, 
duros  citosque  pulsus  atque  auctum  corporis  calo¬ 
rem  ab  aucto  cordis  arteriarumque  motu  afferri. 

F unctiones  corporis,  quae  naturales  nominantur, 
turbatae  atque  impeditae,  (quod  in  omnibus  mor¬ 
bis  acutis,  et  utique  in  Erysipelate  fieri  solet,) 
os  amarum,  linguam  sordidam,  ventriculi  dolo¬ 
rem,  ructus,  nauseam,  vomitum  atque  dejec¬ 
tiones  biliosas  praestant.  Capitis  dolor  et  mentis 
functio  male  se  habens  partim  ex  nimio  sangui¬ 
nis  impetu  versus  caput,  partim  ex  consensu  cum 
laborante  ventriculo,  originem  habent.  Coma  et 
delirium,  ubi  morbus  caput  occupat,  pro  causa 

agnoscunt  inflammationem  cerebri  aut  simul  cum 
partis  exterioris  affectione  invadentem,  aut  ab 
eadem  introrsum  ad  cerebrum  tendentem.  At¬ 
tamen  vix  satis  patet  quamobrem,  Erysipelate 
quasvis  trunci  aut  membrorum  partes  infestante. 
Sopor  fere  semper  sit  in  promptu. 


DE  MORBI  CAUSIS. 

In  animo  esse  nihil  de  causa  morbum  conti¬ 
nente  dicere  jam  supra  positum  est;  protinus 
igitur  breviter  enumerare  causas,  quae  hominem 
procliviorem  ad  morbum  faciunt  et  eas  quae,  in 
homine  jam  proclivi  facto,  morbum  excitent,  in¬ 
cipiendum  est. 


Ex  causis  quae  hominem  malo  obnoxium  red¬ 
dunt,  haud  multae  huic  propriae  cognoscuntur ; 
harum  pier  aeque  non  aliae  sunt,  atque  eae,  quae  ad 
alios  morbos  inflammationem  habentes  proclivi¬ 
tatem  daut :  nimirum  quae  plenitudinem  corpo- 

ris  insolitam  efficiunt.  Attamen  inter  causas 
praedisponentes  hujus  morbi  quidam  recensere 
consueverunt  varia  escarum  genera,  veluti  cepe, 

i 

allium,  quaedam  piscium  genera,  ut  ostreas, 
musculos  et  alia  similia. 

Feminae  praeterea,  quae  uterum  gerunt,  oppor¬ 
tuniores,  ut  fertur,  huic  malo  sunt. 


Inter  causas,  quae  morbum  excitant  vulgo  re¬ 
censentur  subitae  tempestatis  mutationes,  calor 
ingens,  victus  justo  plenior,  liquoris  validi  potio 
immodica,  humoris  e  corpore  quaevis  detractio, 
postquam  in  consuetudinem  adducta  est,  sup¬ 
pressa  ;  cujusmodi  sunt  fonticuli  sanati,  profu¬ 
sio  sanguinis  ab  ano  contracta,  sanguinis  missio 
non  tempore,  quo  consuevit,  peracta,  menstrua 
suppressa.  Acria  praeterea  mechanica  aut  chemi- 
ca  extrinsecus  admota,  ventriculus  aut  intestina 
male  se  habentia ;  porro  varii  animi  motus,  sicut 
ira, terror,  animi  anxietas ;  postremo  his  accedunt 
quaedam  Hepatis  Vitia. 

DE  PROGNOSI. 

»  ■* 

Erysipelas  rarius  aliquem  extinguit ;  plerumque 
post  dies  octo  decemve  decedit.  Aliquando  ta¬ 
men  longe  diutius  aegrum  trahit  ;  nec  desunt 
exempla,  ubi  hominem  tres  aut  etiam  plures 
menses  vexavit.  Si  malum  est  in  capite,  pericu¬ 
losius,  si  in  artubus  fere  morbi  diuturnitate  sae¬ 
pius  plus  molestiae  facessit. 

In  senibus  quam  in  aliis  periculosior  morbus 
est.  Si  cum  aliis  morbis  junctus  saepenumero 
periculosior  quam  si  solus  invadit,  utique  si  ty¬ 
phum  graviorem  comitatur.  Si  in  capite  est, 
quoties  omnia  indicia  vehementiora  et  imprimis, 
si  delirum  aut  coma  intenduntur,  adhuc  magis, 
si  ab  initio  morbi  adfuerunt,  gravius  periculum 
denuntiatur. 

Ubi  malum  in  artubus  incidit,  si  inflamma¬ 
tio  late  serpsit,  et  tumor  ingens  est,  scire  licet 
morbum  diuturnum  fore.  Si  rubor,  pressa  parte, 
non  evanescit,  suppurationis  metus  est.  Si  Gan¬ 
graenae  indicia  accedunt,  periculum  pro  eo  est,  ut 

haec  sunt  vehementiora.  Si  levia  tantummodo, 

periculo  fere  carent,  si  gravia,  maximum  habent. 

* 

DE  RATIONE  MEDENDI  DEQUE 
OPINIONIBUS  QUM  CIRCA  HANC 
REM  PROLATiE  SUNT. 

Quum  hic  morbus  plurimas  induit  formas  et 
nunc  levis,  non  nisi  in  parte  corporis,  eaque  forte 
minoris  momenti,  positus,  parum  offensae  creat ; 
nunc  gravior  aut  partem  nobiliorem  premens,  to¬ 
tum  corpus  nec  sine  periculo  vehementer  pertur¬ 
bat  :  nunc  demum  cum  aliis  morbis  pestiferis 
conjunctus,  quam  maximum  affert  periculum  ; 
quum  praeterea  saepissime  sine  ulla  medici  ope 
post  certum  tempus  decedit,  interdum  tamen 
neglectus,  modo  plurimum  molestiae  habet,  mo¬ 
do  cito  hominem  abripit,  factum  est,  ut  de  ra¬ 
tione  medendi  multum  apud  medicos  ambigatur. 
Namque  omnes  fere  causae  fallaciae,  cui  ars  medi¬ 
cinalis  obnoxia  est  in  morbo  de  quo  agitur,  simul 
concurrunt,  Morbus  sponte  decedit,  remedia  lau- 

dem  immeritam  referunt.  Morbus  levis  facile 
remediis  adhibitis  cedit ;  credunt  eadem  reme¬ 
dia  quamlibet  morbi  formam  esse  submotura. 
Malum  saepissime  ab  alio  morbo  simul  urgente 
pendet,  quo  remediis  sublato,  sanitas  redit  et  ea 
remedia*  quae  id,  quod  eo  tempore  forte  erat  mor¬ 
bi  causa,  submoverunt,  perpetua  ejusdem  auxilia 
habentur.  Hemedia  quoque,  quae  morbum  fu¬ 
gant,  ubi  in  aliis  partibus  insedit  aut  hominem 
alia  aetate  occupavit,  non  omnino  in  aliis  partibus, 
in  aliisque  aetatibus  respondent ;  unde  multum 
est  fallaciae.  Non  mirum  igitur  est  si  medico¬ 
rum  praecepta  parum  inter  se  constant,  quum  ea 
proponere  volunt,  quae  omnibus  morbi  exemplis 
communia  futura  sint. 

Morbus  praeterea  ab  antiquissimis  temporibus 
Europeos  homines  vexavit  (in  quo  ab  aliis  Exan¬ 
thematis  dissimilis  est.)  Unde  evenit  ut  me¬ 
dendi  via  nova  usque  instituta  sit,  prout  opini¬ 
ones  medicorum  mutationes  subierunt.  Saepis¬ 
sime  enim  factum  est  ut  mutaverint  medendi 
consilia,  quae  experientia  aut  reperisset  aut  com- 
probasset,  quia  novae  morbi  rationi,  quam  sibi 
forte  finxissent,  non  satis  juste  responderent. 

Et  ita  deinceps,  hac  morbi  ratione  obsoleta,  et 
alia  in  ejus  locum  suffecta,  antiquam  medendi 
viam  submoverunt  aliamque  attulerunt.  Hinc 
pene  tot  medendi  viae  mutationes  fuerunt,  quot 
morbi  rationes  per  omne  tempus  fictae  sunt.  At 
tempus  in  presentia  vetat  harum  mutationum 
historiam  exsequi.  Quamobrem  ad  remedia,  quae 
hodie  adhibentur,  opinionesque,  quae  de  iis  te¬ 
nentur,  proponendas  protinus  est  transeundem. 

Remedia  quibus  hodierni  medici  in  hoc  mor¬ 
bo  curando  utantur  aut  totum  corpus  aut  tan¬ 
tummodo  partem  laborantem  afficiunt. 

DE  SANGUINIS  MISSIONE. 

Ex  priore  genere  sanguinis  missio  primum 
locum  merito  sibi  vindicat.  Ab  ea  igitur  in¬ 
cipiam  :  sanguinis  missio  saepe  non  nisi  ingenti 
vitae  discrimine  omittenda  est ;  interdum  parum 
convenit,  nonnunquam  plane  nocet.  Plurimum 
interest  igitur  novisse  quando  ad  hoc  auxilium 
confugendum,  quando  idem  sit  alienum.  Quod 
de  hac  re  Celsus  in  curatione  hujus  morbi  ex- 

ponenda  praecepit  commodum  est.  “  Oportet, 
si  vires  patiuntur,  mittere  sanguinem.”*  Non 
omnes  tamen  medici  nostris  temporibus,  hujus 
praecepto  parere  volunt.  Alii  enim  sanguinis 
detractionem  vix  dignam  judicant,  quae  inter  re¬ 
media  morbi  ponatur.f  Alii  eam  raro  praecipi¬ 
unt,  quippe  quam  saepius  nocuisse  quam  profu¬ 
isse  arbitrantur. 

Quam  vere  autem  Celsus  judicaverit  plane 
patet  ex  experientia  medicorum  in  hac  urbe  al¬ 
liisque  locis,  ubi  Erysipelas  nuper  creberrime  in¬ 
cidit  ;  inter  quos  plerosque  constat  nihil  fere 
magis  proficere  quam  sanguinis  missionem. 

Gregorius  quidem  vir  celeberrimus  nunc  jure 
desideratus,  cum  in  praelectionibus  suis  docuerat, 
alios  sanguinis  missionem,  alios  vinum  et  Corti¬ 
cem  Peruvianum  in  hoc  morbo  praecepisse,  et 
utrosque  aegrotantes  ad  integritatem  perduxisse, 
dicere  solitus  est  inde  colligi  potuisse  neutram 
curationem  multum  ad  sanitatem  contulisse,  sed 


*  Vide  Celsus,  Lib.  I. 

t  Vide  Edin.  Med.  and  Surg.  Jour.  No.  LXIX. 

morbum  saepissime  sponte  decessisse.  Haud 
dubito  quin  morbus  saepe  sponte  se  tollat ;  at, 
quum  omnes  fatentur  illius  naturam  eam  esse, 
ut  saepenumero  is,  qui  levissimus  videtur,  ex  re¬ 
pentino  et  sine  evidente  causa  adeo  ingravescat, 
ut  in  maximo  periculo  agrotans  versetur,  discer¬ 
nere  fas  est  detractionem  sanguinis  nunquam 
tuto  praetermitti  si  vires  patiuntur.  Plerique 
sat  putant  sanguinem  mittere  siquando,  malo 
faciem  infestante,  Delirium,  Coma  aliaque  signa 
laesi  cerebri  urgent ;  at  inter  eos,  qui  nuper  in 
hac  urbe  eo  morbo  laboraverunt,  plures  fuerunt 
quibus,  decurrente  morbo,  cerebrum  vehementer 
affectum  est  ex  artuum  inferiorum  Erysipelate. 
Ex  quibus  unum  certe  novi  (quot  alii  eandem 
sortem  subierint  nescio)  quem  inundatio  ventri¬ 
culorum  cerebri,  post  pedis  Erysipelas,  interemit. 
Et  alterum  cruris  dextri  Erysipelate  affectum 
in  quo  omnia  lassi  cerebri  indicia  accesserunt, 
quem  cruris  suppuratio  per  duos  menses  in  lecto 
detinuit.  Et  alia  exempla  mihi  impromptu  est 
dicere,  ubi  Erysipelas  cruris  insedit,  in  quibus 
cerebrum  vehementer  affectum  est  atque  aegri 

diu  morbo  tracti  sunt.  Et  in  his  omnibus,  de 
quibus  ipse  quidquam  certiscio,  sanguis  in  ini¬ 
tio  non  missus  est.  Sed  de  iis,  a  quibus  sanguis 
statim,  accedente  morbo,  detractus  est,  non  au¬ 
divi  unum  quidem  diu  vexari. 

Optime  convenit  inter  initia  mali ;  si  per  ali¬ 
quod  tempus  exercuit,  sine  dubio,  nisi  aegri  sint 
robusti,  nocebit.  In  senibus  parce  adhibenda 
est,  et  non,  nisi  res  maxime  postulant,  idonea 
est.  Si  Erysipelas  adjectum  est  Typho  gravi¬ 
ori  aut  cuivis  alii  morbo,  in  quo  magna  infirmi¬ 
tas  urget,  plane  est  aliena. 


DE  PURGANTIBUS. 

;  i  ■  .  i 

Ex  remediis,  quae  Diathesin  Phlogisticam 
corporis  imminuant,  locum  missioni  sanguinis 
proximum  alvum  solventia  tenent.  Quibus¬ 
dam  placet  satius  esse  in  hoc  morbo  illam  cor¬ 
poris  conditionem,  a  qua  inflammatio  pendet, 
mutare,  alvum  movendo,  quam  sanguinem  de- 

B 

trahendo,  propterea  quod,  Erysipelate  urgenti, 
canalis  alimentarius  fere  semper  male  se  habet. 
Purgantia  profecto  multum  proficiunt,  quippe 
quas  tum  sanam  canalis  alimentarii  actionem 
moliantur,  tum  sanguinem  a  capite  ducant,  nec- 
non  Eiathesin  corporis  Phlogisticam  imminu¬ 
ant  :  at  caute  sanguinis  detractioni  in  hoc  malo 
sunt  anteponenda,  et  non,  nisi  morbus  is  est*  ut 
nihil  metus  habeat,  aut  res  plane  venaesectionem 
prohibeant. 

Medicamenta,  quae  optime  conveniunt,  sunt 
aut  Sales  Medii,  sicut  Sodae  Sulphas*  Magnesiae 
Sulphas,Potassae  Tartras,  aut  Pulv.  Jalapae  com¬ 
positus,  Sennae  Infusum,  Tamarindi  aliaque  si¬ 
milia  quae. alvum  solvunt.  Horum  quodvis  sem¬ 
per  adhibere  opus  est  nisi  alvus  cita  urget. 
Quod  si  incidit  commodum  est  Oleum  Picini 
aut  Sulphatem  Magnesiae,  ex  multa  Aqua 
Menth.  Piper,  subinde  praecipere. 


"V  r  r 

DE  KEMEDIIS  QU^E  NAUSEAM  VO- 
MITUMQUE  MOVENT. 

Aliquando  prodest  vomitum  ad  initium  mor- 
'bi  movere,  at  si  quid  offensse  in  cerebro  est,  vome¬ 
re  maxime  inimicum  est.  V omitus  dicitur  maxi¬ 
me  salutaris  esse  in  ea  morbi  specie,  siquaest,quse 
biliosa  cognominatur.  Medicamenta,  qum  nau¬ 
seam  creant  in  boc  morbo,  non  secus  ac  in  aliis, 
qum  inflammationem  habent,  multum  laudata 
sunt.  Et  potissimum  Tartras  Antimonii  par¬ 
va  quantitate  subinde  sumptus  nuper  multum 
decantatus  est,  sicut  remedium  mali  prsestantis- 
simum.  De  ejus  effectibus  ex  propria  experi¬ 
entia  loqui  nequeo.  Eundem  proficere  dicunt, 
etiamsi  tantummodo  Diaphoresin  expediat  et 
urinam  moveat.  Diaphoretica  profecto  non  inu¬ 
tilia  sunt,  quanquam  nemo  sanus  morbum  per  ea 
submoveri  posse  sperat. 

DE  VICTU  ET  REGIMINE. 

Ddeta  tenui  opus  est ;  ex  frugibus  quae  re¬ 
frigerant  conflari  debet.  Potus  validus,  sicut  in 
aliis  hujusmodi  morbis,  plerumque  nocet.  Ae¬ 
grum  quiescere,  et  si  potest,  sedere  erectum 
oportet. 

DE  STIMULANTIBUS  ET  ROBORAN¬ 
TIBUS  MEDICAMENTIS. 

Ad  vinum  et  Corticem  Peruvianum  non- 
nunquam  confugere  necesse  est.  Si  quando 
malum  cum  Typho  graviori  conjungitur,  aut 
citra  hanc  infirmitas  virium  vitae  maxima  acces¬ 
sit,  ut  in  senibus  et  hominibus  caelo  torrido  ex¬ 
haustis,  haec  aegris  liberaliter  sunt  concedenda. 
Simul  cum  his  alia  remedia  stimulantia,  quae 
vires  vitae  recreare  solent,  cum  deficiunt,  su¬ 
mere  licet.  At  semper  mente  tenendum  est 
nunquam  fas  esse  haec  remedia  temere  praeci- 

pere ;  quandu  in  plenitudine  utentibus  sum¬ 
mum  periculum  afferre  possint. 


DE  REMEDIIS  q,uje  parti  LABO¬ 
RANTI  ADMOVENTUR. 

Opiniones  alias  alii  medici  sustinent  de  mo¬ 
do  quo  partem  affectam  tractare  conveniat.  Hi 
remedia  specialia  omnino  tollunt,  et  quidquam 

admovere  vetant ;  illi  varia  medicamenta  pro- 

* 

ponunt  quae,  sicut  opinantur,  maxime  proficiunt. 
Detractio  sanguinis  specialis  saepe  est  salutaris  ; 
ea  autem  non  semper  tuta  est ;  nam  cucurbi¬ 
tulae  cum  ferro  plerumque  Erysipelas  latius  se 

\ 

diffundere  faciunt :  Nec  hirudines  semper  eo¬ 
dem  incommodo  carent.  Epispastica  raro  con¬ 
veniunt  nisi  ad  eliciendam  inflammationem, 
quae  repressa  est,  et  parti  interiori  insedit.  Re¬ 
frigerantia ,  ut  solutiones  Acetatis  Plumbi,  Sul- 
phat.  Zinci,  Muriat.  Ammoniae;  Emollientia,  si¬ 
cut  Aqua  tepida,  Altheae  Officinalis  Decoctum, 
Anthemidis  Nobilis  Infusum,  Cataplasmata  ca- 

lida  aliaque  similia  laudantur,  Refrigerantia  et 
fortasse  ex  his  quasdam  alia  conveniunt,  si  ma¬ 
lum  in  artubus  est,  et  asgrotanti  jucunda  sunt. 
Sed  si  caput  morbi  sedes  est,  hasc  omnia  aliena 
videntur,  quippe  quas  vitium  introrsum  pellant 
et  cerebrum  lasdant.  In  nostris  regionibus  ni¬ 
hil  capiti  imponitur  et  a  multis  nihil  aliis  parti¬ 
bus  nisi  pauxillum  pollinis  Tritici  vel  farinas 
Avenaceae,  quorum  posterius  melius  convenire 
videtur,  quia  minus  saspe  in  crustas  duras,  ex 
partis  humore,  colligitur.  Si  in  pus  inflammatio 
abit,  Cataplasmata  Emollientia  postulantur,  et 
ubi  tempus  est,  pars  ferro  incidenda  est,  quo 
pus  plene  emittatur.  Porro  ssepenumero  utile 
est  partem,  quas  supra,  quaeque  infra  est,  ligatura 
circumdare  ne  pus  se  diffundat  per  telam  cellu¬ 
losam  et  in  sinibus  coacervetur. 


FINIS. 

